Polisie lê beslag op wapens by Lonmin-koshuiseArgieffoto. Die polisie van Noordwes het Dinsdag op verskeie handgemaakte wapens beslag gelê by twee van Lonmin Platinum se mynkoshuise. “Die polisie het hoofsaaklik beslag gelê op wapens soos knopkieries, assegaaie en versterkte ysters,” het brig. Thulani Ngubane, ŉ polisiewoordvoerder, gesê. “Dit was deel van ŉ poging om die omgewing wapenvry te maak om te verseker dat daar Vrydag ŉ vreedsame herdenking gaan wees.” Die wapens het by die Wonderkop- en Karee-koshuise gevind. Altesaam 34 mense, omtrent almal stakende werkers, is in Augustus 2012 dood ná ŉ skermutseling met die polisie weens onluste by die myn. Tien mense, waaronder twee polisebeamptes, is in die voorafgaande week dood.